Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, hala hiri-altzarietan nola nekazaritza-produkzioetan fenomeno atmosferiko zakarren eraginez izandako kalteak eta txikizioak direla-eta Nafarroako Gobernuak abian jarritako jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Bildu-Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduaren babesean, honako galdera hau aurkezten dio Nafarroako Gobernuari, idatziz erantzun dezan:

Udan zehar Nafarroako zenbait herritan kalteak eta txikizioak gertatu dira hala hiri-altzarietan nola nekazaritza-produkzioetan, fenomeno atmosferiko zakarren eraginez. Tafallan uztailaren 13an gertatutakoari gehitu zaizkio Mendabian gero izandako kalteak; eta, pentsatzekoa denez galdera hau ez dela irailaren hasierara arte izapidetuko, jakin nahi dut ea Nafarroako Gobernuak zer egin duen galdera honen erregistratze-unera arte, bai eta, kasua bada, udan zehar gero batean gerta litezkeen gertakari atmosferiko zakarren ondorioz egindakoak ere.

Hori dela-eta, parlamentari honek honako hau jakin nahi du:

– Nafarroan udan zehar izandako gertakari ezberdinetan Nafarroako Gobernuak zer urrats egin dituen.

– Horri dagokionez ezarritako protokoloen zehaztapen bat.

– Gertakari bakoitzak ekarritako ondorio ekonomikoen zenbatespen bat.

– Abian jarritako erakundearteko prozedura eta komunikazioak eta kolaborazioak.

Iruñean, 2018ko uztailaren 19an

Foru parlamentaria: Maiorga Ramírez Erro